સૌરાષ્ટ્ર અને કચ્છમાં પણ ગઈ કાલથી ભારે વરસાદ શરુ થતાં અનેક વિસ્તારો પાણીમાં ગરકાવ થઈ ગયા છે. હવામાન ખાતાના જણાવ્યા અનુસાર, રાજ્યમાં હજુય આગામી 48 કલાક ભારેથી અતિભારે વરસાદ પડવાની શક્યતા છે. બીજી તરફ, બનાસકાંઠા અને પાટણમાં પૂરના પાણી ઓસરવા લાગતા હવે યુદ્ધના ધોરણે સાફ-સફાઈનું કામ શરુ કરવામાં આવ્યું છે. જિલ્લાની વિવિધ નગરપાલિકાઓમાં 200થી વધુ સફાઈ કર્મચારીઓની ટૂકડી ઉતારવામાં આવી છે. 150 જેટલા વેટરનિટી ડોક્ટરોને પણ તૈનાત કરવામાં આવ્યા છે.